เงินบาทแข็งค่าขึ้นจากสัปดาห์ก่อน ราคาทองในประเทศคงที่
ภาวะตลาดเงินบาท แข็งค่าขึ้นจากสัปดาห์ก่อน เปิดตลาเช้านี้อยู่ที่ระดับ 33.30 บาท/ดอลลาร์ ขณะที่ราคาทองคำในประเทศไม่เปลี่ยนแปลง ทองแท่งขายออก 28,300 บาท รูปพรรณ 28,800 บาท
25 ต.ค. 2564

เมื่อวันที่ 25 ต.ค. 64 สมาคมค้าทองคำรายงานราคาทองคำเปิดตลาดเช้านี้ ราคาไม่เปลี่ยนแปลง โดยทองแท่ง รับซื้อ 28,200 บาท ขายออก 28,300 บาท ทองรูปพรรณ รับซื้อ 27,697.32 บาท ขายออก 28,800 บาทด้านภาวะตลาดเงินบาท นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.30 บาท/ดอลลาร์ แข็งค่าจากปิดตลาดเย็นวันพฤหัสบดีที่ระดับ 33.37 บาท/ดอลลาร์เช้านี้เงินบาทแข็งค่าจากสัปดาห์ก่อนสอดคล้องกับทิศทางของสกุลเงินในภูมิภาค เนื่องจากดอลลาร์สหรัฐฯ อ่อนค่า หลังบอนด์ยิลด์สหรัฐฯ ย่อตัวลงเมื่อคืนวันศุกร์ที่ผ่านมา ทั้งนี้ มีปัจจัยที่ต้องติดตาม คือ กระแสเงินทุนเคลื่อนย้ายตลาดหุ้น และตลาดพันธบัตร รวมถึงราคาน้ำมันในตลาดโลกนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 - 33.35 บาท/ดอลลาร์